ওয়াগনার ২০১৭ সালে রাশিয়ায় অনুষ্ঠিত ২০১৭ ফিফা কনফেডারেশন্স কাপে অংশগ্রহণ করেছেন, যেখানে তারা বিজয়ী হয়েছিলেন। তিনি উক্ত প্রতিযোগিতায় অস্ট্রেলিয়ার বিরুদ্ধে ১৯শে জুন তারিখে প্রথম এবং একমাত্র ম্যাচটি খেলেছেন, উক্ত খেলায় তিনি বেশ কয়েকটি সহজ সুযোগ মিস করেছেন যেখানে তার দল ৩–২ গোলে জয়লাভ করেছে। পরবর্তীতে তার বদলে টিমো ওয়ের্নার এবং লার্স স্টিন্ডলের মতো খেলোয়াড়দের সুযোগ দেওয়া হয়, যার ফলে জার্মানি ফাইনালে চিলিকে হারিয়ে চ্যাম্পিয়ন হয়। ওয়াগনার আজারবাইজান এবং উত্তর আয়ারল্যান্ডের বিরুদ্ধে গোল করার মাধ্যমে ২০১৭ সালটি শেষ করেন।